CELEX: 32010R0211
Language: hu
Date: 2010-03-11 00:00:00
Title: A Bizottság 211/2010/EU rendelete ( 2010. március 11. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

13.3.2010   
            
            
               HU
            
            
               Az Európai Unió Hivatalos Lapja
            
            
               L 65/14
            
         A BIZOTTSÁG 211/2010/EU RENDELETE
   (2010. március 11.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               Egyes nikotintartalmú, dohányzásról való leszokást elősegítő termékeket különféle tagállami vámhatóságok a 2658/87/EGK tanácsi rendelet I. mellékletében megállapított Kombinált Nómenklatúra szerinti 2106, 3004 vagy 3824 vámtarifaszám alá soroltak.
            
         
               (2)
            
            
               Az egyes árucikkeknek a Kombinált Nómenklatúra szerinti besorolásáról szóló, 1988. november 16-i 3565/88/EGK bizottsági rendelet (2) az olyan rágógumit, amely a dohányfüst ízének utánzása céljából ioncserélő gyantához kötött nikotint tartalmaz, és amelynek használata olyan személyek számára javasolt, akik fel kívánnak hagyni a dohányzással, a Kombinált Nómenklatúra 2106 90 alszáma szerinti „élelmiszer-készítmények” alá sorolta. Az Európai Közösségek Bírósága 2005. január 19-i végzésében (3) azonban úgy határozott, hogy egyes, a dohányzásról való leszokást elősegítő nikotintapaszokat a Kombinált Nómenklatúra 3004 száma szerinti „gyógyszerek” alá kell sorolni.
            
         
               (3)
            
            
               A Kombinált Nómenklatúrának a dohányzásról való leszokást elősegítő áruk és termékek tekintetében történő egységes alkalmazása érdekében a Kombinált Nómenklatúra 30. árucsoportjára vonatkozó szövegrészt indokolt kiegészíteni egy 2. kiegészítő megjegyzéssel.
            
         
               (4)
            
            
               A dohányzásról való leszokást elősegítő termékek – például szopogatótabletták, rágógumi vagy egyéb készítmények – nem teszik lehetővé a nikotin egész napon át történő fokozatos és folyamatos szervezetbe jutását, és nem tekinthetők úgy, hogy profilaktikus vagy terápiás jellemzőkkel rendelkeznek. Ezért az új kiegészítő megjegyzésben helyénvaló megállapítani, hogy a gyógyszerekkel kapcsolatos 30. árucsoportba a nikotintapaszok kivételével nem tartoznak a 2106 vagy 3824 vtsz. alá sorolt olyan termékek – például szopogatótabletták, rágógumik vagy egyéb készítmények –, amelyek a dohányzásról való leszokást hivatottak elősegíteni.
            
         
               (5)
            
            
               A nikotintapaszok profilaktikus vagy terápiás jellemzőkkel rendelkeznek, mivel közvetlenül a bőrre kell őket felragasztani, és így lehetővé teszik a nikotin egész napon át történő fokozatos és folyamatos adagolását. Profilaktikus vagy terápiás jellemzőikből adódóan a nikotintapaszok a 30. árucsoportba tartoznak, ezért ki kell őket zárni a kiegészítő megjegyzés hatályából.
            
         
               (6)
            
            
               A 2658/87/EGK rendeletet ezért ennek megfelelően módosítani kell.
            
         
               (7)
            
            
               A Vámkódex Bizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A 2658/87/EK rendelet I. melléklete második része VI. áruosztályának 30. árucsoportjára vonatkozó szövegrész a következő 2. kiegészítő megjegyzéssel egészül ki:
   
      
                  „2.
               
               
                  A nikotintapaszok kivételével ebbe az árucsoportba nem tartoznak a 2106 vagy 3824 vtsz. alá sorolt olyan termékek – például szopogatótabletták, rágógumik vagy egyéb készítmények –, amelyek a dohányzásról való leszokást hivatottak elősegíteni.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. március 11-én.
      
         
            a Bizottság részéről, az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 311., 1988.11.17., 25. o.
   
      (3)  A Bíróság 2005. január 19-i ítélete a C-206/03 Commissioners of Customs & Excise kontra SmithKline Beecham ügyben, EBHT (2005) I-415. o.